大乘讚十首 六
作者：寶誌
朝代：唐

paragraphs: 內見外見緫惡，佛道魔道俱錯。
被此二大波旬，便即厭苦求樂。
生死悟本體空，佛魔何處安著？
只由妄情分別，前身後身孤薄。
輪迴六道不停，結業不能除却。
所以流浪生死，皆由橫生經略。
身本虛無不實，返本是誰斟酌？
有無我自能爲，不勞妄心卜度。
衆生身同太虛，煩惱何處安著？
但無一切希求，煩惱自然消落。